
	Παρουσίαση των ποιητικών συλλογών

του Αντρέα Τιμοθέου

Πλανόδιος στα Σύνορα της Εδέμ

Το Δείπνο του Σώματος

στο Σπίτι της Κύπρου

Την Πέμπτη 14 Οκτωβρίου 2021 πραγματοποιήθηκε στο Σπίτι της Κύπρου, στην Αθήνα, η παρουσίαση των ποιητικών συλλογών του Αντρέα Τιμοθέου, Πλανόδιος στα Σύνορα της Εδέμ, που κυκλοφορεί από τις εκδόσεις Παράκεντρο, και Το Δείπνο του Σώματος από τις εκδόσεις Μανδραγόρας.

Ο Αντρέας Τιμοθέου γεννήθηκε στη Λάρνακα το 1990. Σπούδασε με υποτροφίες Επιστήμες της Αγωγής και Διδακτική του Γλωσσικού μαθήματος, στο Πανεπιστήμιο Κύπρου. Εργάζεται ως εκπαιδευτικός σε Δημοτικά σχολεία. Έχει εκδώσει εφτά ποιητικές συλλογές και μία συλλογή διηγημάτων, η οποία βρέθηκε στη βραχεία λίστα για το Κρατικό Βραβείο Νέου Λογοτέχνη στην Κύπρο. Τιμήθηκε από το Πανεπιστήμιο Κύπρου με τα βραβεία εις μνήμη της εκπαιδευτικού Πόπης Παπαχριστοφόρου-Κυριακοπούλου και Ανδρέα Καραγιάν εις μνήμη Καρμέλας Καραγιάν. Το 2016 βραβεύτηκε με το δικοινοτικό βραβείο ποίησης από την Ένωση Λογοτεχνών Κύπρου.

Στο πλαίσιο της εκδήλωσης, χαιρετισμό απηύθυνε ο ποιητής, εκδότης των Εκδόσεων Μανδραγόρας Κώστας Κρεμμύδας.

Για την ποιητική συλλογή Πλανόδιος στα Σύνορα της Εδέμ μίλησε η ποιήτρια Άννα Αφεντουλίδου, ενώ την παρουσίαση της συλλογής Το Δείπνο του Σώματος ανέλαβε η ποιήτρια Τζένη Φουντέα-Σκλαβούνου. Συγκριτικά σχόλια για τις δύο ποιητικές συλλογές  έκανε η ποιήτρια Πηνελόπη Ζαρδούκα. Η εκδήλωση ολοκληρώθηκε με αντιφώνηση και απαγγελίες από τον ποιητή.

Η εκδήλωση πραγματοποιήθηκε με τη στήριξη των Πολιτιστικών Υπηρεσιών του Υπουργείου Παιδείας, Πολιτισμού, Αθλητισμού και Νεολαίας της Κυπριακής Δημοκρατίας.

